O Concello reforma o Plan especial do porto para rematar as obras de "Abrir Vigo ao mar"
O Consello da Xerencia de Urbanismo aprobou a reforma do Plan Especial do Porto de Vigo co obxectivo de facilitar o remate dos proxectos incluidos no plan "Abrir Vigo ao Mar". Esta modificación conta coa anuencia da Autoridade Portuaria e do Consorcio da Zona Franca. Unha vez aprobada polo Pleno da corporación e publicada no DOG, o Consorcio da Zona Franca poderá tramitar o proxecto de construcción do novo centro comercial da Laxe.
Comeza a expropiación de terreos para a ampliación da rúa Manuel Álvarez
O Consello da Xerencia de Urbanismo aprobou o proxecto de expropiación de terreos para a ampliación da rúa Manuel Álvarez, un vial que une Ramón Nieto coa estrada vella de Madrid. En total vanse expropiar 5.488 m2 que corresponden a 79 propiedades diferentes. O proxecto de urbanización de Manuel Álvarez, que prevé a ampliación do vial a 14 metros de ancho, será sometido a aprobación a vindeira semana.
O Concello modifica o planeamento do PTL para posibilitar a instalación de Texvigo
O Consello da Xerencia de Urbanismo principiou o proceso de modificación do Plan Parcial do Parque Tecnolóxico e Loxístico de Vigo para facer posible a instalación de Texvigo, o complexo que acollerá diversas industrias téxtiles e unha área de I+D.
¿Xogas en galego podemos? en Bouzas e no Calvario
A Concellería de Normalización Lingüística organiza dous actos con actividades infantís dentro do programa ¿Xogas? en galego podemos o domingo 1 de xuño ás 12:00 no adro da igrexa de Bouzas e no Calvario co fin de fomentar o uso da lingua galega entre os máis pequenos.
Kiri Te Kanawa inaugura cun concerto o próximo festival de música ARE-MORE
O concelleiro de Cultura, Carlos Príncipe, presentaba a programación do festival de Música de Vigo "ARE-MORE"-2003 que se desenvolverá dende o 28 de outubro ó 19 de decembro. O concerto de inauguración estará a cargo da soprano neozelandesa Kiri Te Kanawa e o de clausura a mezzosoprano Teresa Berganza.